11.12.2008 „Szczyt” klimatyczno – energetyczny.
I zaś to samo i to już boło
Dwóch do Brukseli sie łoroz roło
I zaś tyn tymat – kto jak poleci
Juzaś szkamrajom jak małe dzieci
Dwa samoloty, dwie „mondre” gowy
Samolot rejsowy – samolot rządowy
Polecieć razym niy mieli w planie
Żodyn ustąpić, niy boł z nich w stanie
Toż w końcu sie stało i razym musieli
Niy coby nogle – łoba zmondrzeli
Że szporobliwie i dlo klimatu
Samolot nawaloł – niy ma tymatu
Klimat w Brukseli ratować majom
Ale go trujom – kiej tak lotajom
Kiej jedna „dupa” we fligrze siedzi
To ło tyn świat – sie jakoś niy biedzi.
Możno by ło tym niy boło mowy
Kiejby łoleju – jim naloli do gowy.
Autor : Roman Labiak
szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn ltg_Latn min_Latn